Hillwood Estate, Museum & Gardens

**Hillwood Estate, Museum & Gardens,** breviter **Hillwood** (Latine fortasse *Silva Collina*), est museum artium ornamentalium Vasingtoniae in Civitatibus Foederatis situm, quondam domicilium Dominae Marjorie Merriweather Post, mulieris negotii, legati, generi humano amicae, et artis operum accumulatoris. Hillwood bene notum est pro magnifico artium ornamentalium thesauro, quae res ex Russica Domo Romanovia vehementius exhibet. Inter divitias in situ curatas sunt ova gemmata Fabergé, ars Francica saeculorum duodevicensimi et undevicensimi, et una ex reipublicae praestantissimis orchidum cumulis.

## Historia 
Domina Post, divortium Iosephi E. Davies tertii coniugis ordinans et novam domum petens, aedes desiderabat lautas tectis quindecim pedes altis praeditas et in loco magno silvosoque sitas. Divortio confecto, praedium Arbremont, modo Georgiano colonico aedificatum Vasingtoniae in quadrato septentrio-occidentali ad marginem Vivarii Rock Creek emit, quod *Hillwood* iterum nominavit, nomine etiam suae terrae in Brookville, Insulae Longae sitae.

Arbremont, triginta sex conclavia habens, a Domino Delos A. Blodgett pro Helena Blodgett Erwin filia decennio 193 aedificatum erat. Eo ex familia Erwins empto, Domina Post architectum Alexandrum McIlvaine conduxit ad exinaniendam reficiendumque interiorem partem. Inter renovationes anno 1956 confectas fuerunt fores bibliothecae motae ut conspectum in Monumentum Vasingtonii quadrent et aliae emendationes quae nunc vehementius exhibent Dominae Post congeries artificiorum Francicorum Asianorumque, et praecipue artis et rerum religiosarum Russicas.
thumb|left|200px|Despectus in Pratulum Lunare et Aedes

Domina Post, cum uxor Iosephi E. Davies fuisset, secundi legati Americani ad Unionem Sovieticam medio decennio 194 missi, ingentem adquirebat rerum ex Russiá prae-Bolsevicam cumulum, inter quem candelarius ex Palatio Catharinae qui in angulo ientaculi penderet, et artis opera ex domu Fabergé, quae Ovum Paschalis Duodecim Monogrammatum insigniter comprehenderunt. Domina Post primos hospites Maio 1957 hospitio excepit, et primum convivium grande ibi die 7 Iulii 1957 produxit; quibus factis, Hillwood celeriter famam consecuta est unius ex "inusitatioribus villis" Vasingtoniae. 

## Horti et terrae 
Anno 1926, Gulielmus Gebhart architectus terrarum *Hillwood* designavit, cum terram formavit trans circa viginti quinque agros quos Domina Post possidebat. Ipsa, cum ea Hillwood renovaret, multas ex eius descriptionibus horti in suam descriptionem interiorem constituit, "conclavia hortensia" creans quae unicas in Pratulo Lunare et Horto Rosarum proprietates vehementius ostendunt. Angulus ientaculi etiam hortum interiorem orchidacearum comprehendit, exteriorem introducens.

## Taberna "Hillwood Café" 
Hodierna taberna caffearia quae victum cibi Europaei similem praebet in situ stat, pro prandio et Diebus Dominicis merenda aperta. Haec caupona libere *picnic blankets* ad cenandum in solis horti offert.

## Pinacotheca 

Fasciculus:Greenhouse at the HIllwood Estate, Museum & Gardens.jpg|Caldarium (conservatorium)
Fasciculus:Dacha at Hillwood Estate, Museum & Gardens, Washington, D.C. - Sarah Stierch.jpg|Dacha (domus Russica)
Fasciculus:Hillwood Estate 1.JPG|*Parterre* Francica
Fasciculus:Hillwood Estate 6.JPG|Sepulcrum Dominae Post in Rosario

 
## Notae 
## Nexus externi 
* Situs publicus Hillwood Museum & Gardens, apud URL hillwoodmuseum.org

Categoria:Agricultura urbana
Categoria:Constituta 1973
Categoria:Domus
Categoria:Horti
Categoria:Musea Vasingtoniae (D.C.)
Categoria:Pinacothecae